действия
 След като получи уведомление за констатациите от компетентния орган, доставчикът на услуги:
 а)
 установява първопричината за несъответствието;
 б)
 изготвя план за коригиращи действия, който да бъде одобрен от компетентния орган;
 в)
 доказва изпълнението на коригиращите действия по удовлетворителен за компетентния орган начин в срока, договорен с този орган, както е посочено в точка ATM/ANS.AR.C.050, буква д).
 ATM/ANS.OR.A.060 Незабавна реакция на проблем за безопасността
 Доставчикът на услуги изпълнява всички мерки за безопасност, включително указания по безопасност, предписани от компетентния орган в съответствие с точка ATM/ANS.AR.A.025, буква в).
 ATM/ANS.OR.A.065 Докладване на събития
 а)
 Доставчикът на услуги докладва на компетентния орган и на всяка друга организация, определена от държавата членка, в която доставчикът на услуги предоставя услугите си, всяко произшествие, сериозен инцидент и събитие, определени в Регламент (ЕС) No 996/2010 на Европейския парламент и на Съвета (1) и Регламент (ЕС) No 376/2014.
 б)
 Без да се засяга разпоредбата по буква a), доставчикът на услуги докладва на компетентния орган и на организацията, отговорна за проектирането на системата и нейните съставни части, ако тя е различна от доставчика на услуги, всяка неизправност, технически дефект, превишаване на техническите ограничения, събитие или друго необичайно обстоятелство, което е застрашило или може да е застрашило безопасността на услугите, без да е довело до произшествие или сериозен инцидент.
 в)
 Без да се засягат разпоредбите на регламенти (ЕС) No 996/2010 и (ЕС) No 376/2014, посочените в букви а) и б) доклади се изготвят във форма и по начин, определени от компетентния орган, и съдържат цялата известна на доставчика на услуги информация относно събитието.
 г)
 Докладите се изготвят възможно най-бързо и във всички случаи в срок до 72 часа, след като доставчикът на услуги установи подробностите за събитието, за което се отнася докладът, освен ако извънредни обстоятелства попречат за това.
 д)
 Без да се засягат разпоредбите на Регламент (ЕС) No 376/2014, доставчикът на услуги изготвя, когато е уместно, последващ доклад с подробности за действията, които възнамерява да предприеме, за да предотврати подобни събития в бъдеще, веднага след като определи тези действия. Този доклад се изготвя във форма и по начин, определени от компетентния орган.
 ATM/ANS.OR.A.070 Планове за действие при извънредни ситуации
 Доставчикът на услуги изготвя планове за действие при извънредни ситуации за всички предоставяни от него услуги в случай на събития, водещи до значително влошаване или прекъсване на операциите му.
 ATM/ANS.OR.A.075 Открито и прозрачно предоставяне на услугите
 а)
 Доставчикът на услуги предоставя услугите си по открит и прозрачен начин. Той публикува условията за достъп до услугите си и промените в него и установява процес на консултации с ползвателите на услугите си — редовно или при необходимост за конкретни промени в предоставянето на услуги, индивидуално или колективно.
 б)
 Доставчикът на услуги не разграничава по националност или по друга характеристика на ползвател или група от ползватели на неговите услуги по начин, който е в противоречие със законодателството на Съюза.
 ПОДЧАСТ Б — УПРАВЛЕНИЕ (ATM/ANS.OR.B)
 ATM/ANS.OR.B.001 Техническа и оперативна компетентност и способност
 Доставчикът на услуги гарантира, че е в състояние да предоставя своите услуги по безопасен, ефикасен, непрекъснат и устойчив начин, съответстващ на всяко